Lav et referat af nedenstående tekst:

Tekst:
Den rolige lyd af fuglekvidder og træernes hvislende blade blev pludselig afbrudt af bulder og brag i Aalborg tirsdag. Blandt skyerne dukkede noget rødt-hvidt op. Men man skulle være opmærksom, for lige så hurtigt forsvandt det igen. Lyden afslørede, hvad det var. Et F16 kampfly fløj rundt på den nordjyske himmel. Træningspas Søndag afholdes Danish Air Show, hvor kampfly, helikoptere og transportfly skal lave opvisninger i luften. Derfor skulle det dannebrogsbeklædte fly træne op til weekenden. - Piloterne har et træningsprogram. Det skal de flyve nogle gange, før vi kan være sikre på, at de kan gøre det forsvarligt, når der pludselig står 100.000 mennesker og kigger på, siger Morten Valentin, der er presseofficer ved Flyvestation Aalborg. Det rød-hvide fly svævede gennem luften i 12 minutter. Det udførte mange forskellige manøvrer. Blandt andet fløj det i lav højde og med høj hastighed. - Piloten har nogle bestemte manøvrer, han skal igennem. Det sikrer, at øvelserne sidder timingmæssigt inden på søndag, fortæller presseofficeren. En stor oplevelse To heldige aalborgensere havde vundet en helt særlig konkurrence, som Flyvestation Aalborg havde udbudt i dagens anledning. Det gav dem adgang til at se træningen på allernærmeste hold. Og selvom det larmede, så var det en oplevelse, der vakte stor begejstring hos konkurrencevinderne. - Jeg stod bare og holdt mig for ørerne, siger Einer Haraldsen og fortsætter: - Men det var en kæmpe oplevelse, siger han. De to flyentusiaster havde ikke set et F16-fly så tæt på før. De var derfor meget overraskede over, hvor meget det larmede. - Jeg kunne mærke lyden og den kraft, flyet gav. Det var virkelig imponerende, siger Hans Arni Ellefsen. Danish Air Show afholdes søndag på Flyvestation Karup. Du kan se indslaget om F16-flyets træning her:

Referat:
Et F16-fly trænede på den nordjyske himmel tirsdag.